কংগ্রেসের ডাকা বনধে মুর্শিদাবাদ রণক্ষেত্র। তবে বাকি জেলা? সেখানে কেমন হল বনধ? কতটা প্রভাব পড়ল? কলকাতাতেই বা কী ছবি বনধের? কংগ্রেসের ডাকে বনধ। কোথাও হিট। কোথাও সুপার ফ্লপ।
 ওয়েব ডেস্ক: কংগ্রেসের ডাকা বনধে মুর্শিদাবাদ রণক্ষেত্র। তবে বাকি জেলা? সেখানে কেমন হল বনধ? কতটা প্রভাব পড়ল? কলকাতাতেই বা কী ছবি বনধের? কংগ্রেসের ডাকে বনধ। কোথাও হিট। কোথাও সুপার ফ্লপ। কংগ্রেসের বনধ। তুলতে হবে। তাই বন্দুক হাতে মাঠে নেমে পড়ল শাসকপক্ষ। রায়গঞ্জে ধরা পড়েছে এই ছবি। অভিযোগ, INTTUC-র বিরুদ্ধে।
কর্ণজোড়ায় বনধ সমর্থকদের ওপর হামলার অভিযোগ উঠেছে। তাণ্ডব চলে বাইক বাহিনীর। কংগ্রেসের দাবি, পুলিসের সামনেই লাঠিপেটা করা হয় বনধ সমর্থকদের।  এখানেও কাঠগড়ায় INTTUC। সবং কলেজ। থমথমে। কার্যত জনমানবশূন্য। এই কলেজেই ছাত্র পরিষদ কর্মী খুনের প্রতিবাদে বনধের ডাক কংগ্রেসের। কলেজ খোলা থাকলেও, প্রায় কেউ আসেননি। সবংয়েই বিডিও অফিসে কর্মীরা ঢুকতে গেলে তাদের বাধা দেয় বনধ সমর্থকরা। ভাঙচুর চলে অফিসের ভিতরেও। সিসিটিভি ফুটেজে ধরা পড়েছে সেই ছবি।      এদিন কোচবিহারে বনধের তেমন কোনও প্রভাব পড়েনি। আলিপুরদুয়ারেও প্রভাব নাম কা ওয়াস্তে। তবে বেসরকারি বাস সেভাবে পথে নামেনি। পিকেটিংয়ের সময় গ্রেফতার হন জেলা কংগ্রেস সভাপতি ।
 
জলাইগুড়িতেও গ্রেফতার হয়েছেন জেলা কংগ্রেস সভাপতি।  হলদিয়া, আসানসোল ,বারাকপুর শিল্পাঞ্চলে বনধে আংশিক  প্রভাব পড়ে। নৈহাটিতে আট বনধ সমর্থককে গ্রেফতার করে পুলিস। শিয়ালদা ফ্লাইওভারের ওপর রাস্তা বন্ধ করে বিক্ষোভ দেখান বনধ সমর্থকরা।  অবরোধ তুলতে এলে ধুন্ধুমার লড়াই চলে পুলিস-বিক্ষোভকারীদের।   
শ্যামবাজারে অবরোধ হয়। বিক্ষোভের মুখে অবরুদ্ধ হয়ে পড়ে পার্ক সার্কাস চার নম্বর ব্রিজও।  বনধ মোকাবিলায় অনেক বেশি সংখ্যায় সরকারি বাস নামানো হয়েছিল। বড়বাজার সহ বেশ কিছু জায়গায় বন্ধ ছিল দোকানবাজার।